**220818**

**Өмірдің құндылығы**

***Екіншісі***

***«Адамның достарына көрсететін ең зор сүйіспеншілігі — олар үшін өмірін құрбан етуі.»***

***(Жохан 15:13)***

Барлық адамның өмірі бірдей маңызды, Құдайдың алдында барлық адамдар тең жаратылған және әр адамның жасына, нәсіліне, түсіне немесе дініне қарамастан - құқықтары бірдей деген ұғым қайдан шыққан? Бұл ұғым Маркстің немесе Энгельдің жазбаларынан емес, Киелі кітаптан алынған. Киелі кітап Құдайдың алдында барлық адамдар тең екенін және адам өмірінің құндылығы мәсіхшілік өмір салтының қымбат негізі екенін үйретеді.

Иса Мәсіх былай деген: «Адамның достарына көрсететін ең зор сүйіспеншілігі — олар үшін өмірін құрбан етуі.» (Жохан 15:13). Барлық адамдардың құтқарылуы үшін Өз өмірін берген Иса Мәсіхтің өлімі өмірдің құндылығын одан бетер арттырады. Құдай өмірдің құндылығы туралы не ойлайтынын білгіңіз келе ме? Онда айқыш ағаштағы Құдай Ұлының бейнесіне қарап, Құдайдың: «Сенің өміріңнің маңыздылығы соншалықты, мен Ұлымның сен үшін өлуіне жол бердім» дегенін тыңдаңыз. «Жас Хуаның қарттың өмірін сақтап қал үшін жасаған ісі нағыз ақымақтық!» деген қытайлық жастардың көзқарасы - «Мен! Мен! Бірінші мен! Ал сен болсаң маңызды емессің!» деген біздің ескі күнәкар болмысымыздың бейнесі болып табылады.

Өмірдің құндылығы - бізден басқаларға қамқорлық жасауды, әрбір адам өмірінің маңыздылығын түсінуді талап етеді. Сондай-ақ, біз өмірдің Құдай бізге берген рақымы екенін мойындауымыз керек, біреудің өмірін алуға ешкімнің құқығы жоқ.